Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
9 ต.ค. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -4.33 จุด (-0.27%) ปิดภาคเช้าที่ 1,607.84 จุด ด้วยมูลค่าการซื้อขาย 18,689.11 ล้านบาท
มูลค่าการซื้อ-ขายภาคเช้าค่อนข้างเบาบางสะท้อนว่าตลาดรอประเมินผลการเจรจาการค้าสหรัฐฯ-จีนปลายสัปดาห์นี้ ขณะที่ดัชนีเคลื่อนไหวในแดนลบตามตลาดหุ้นส่วนใหญ่ในภูมิภาคจากบรรยากาศการตอบโต้ก่อนการเจรจาการค้าสหรัฐฯ-จีนที่ดูเป็นเชิงลบมากขึ้น
รมว.คลัง กล่าวถึงความคืบหน้ามาตรการชิมช้อปใช้ เฟส 2 ว่า จะนำเสนอเข้าสู่การพิจารณาของที่ประชุมคณะรัฐมนตรี ได้ภายในเดือนต.ค.นี้
แนวโน้มตลาดบ่าย
บ่ายนี้คาด SET Index แกว่งตัวในกรอบ 1,600- 1,615 จุด การสร้างเงื่อนไขก่อนการเจรจาที่รุนแรงขึ้นส่งผลให้เรามีมุมมองระมัดระวังมากขึ้นสำหรับประเด็นการเจรจาการค้า 10-11 ต.ค. นี้ อย่างไรก็ดีช่วงปลายเดือน ต.ค. จะมีการประชุมคณะกรรมการนโยบายการเงินของสหรัฐฯซึ่งนอกเหนือจากความคาดหวังในการลดดอกเบี้ยนโยบายสหรัฐฯ ยังมีลุ้นสำหรับการขยายงบดุลของ Fed โดยเมื่อคืนนี้คุณพาวเวลล์มีการพูดถึงประเด็นดังกล่าวเพื่อเพิ่มสภาพคล่องในระบบ ดึง Yield Curve ให้ต่ำลง ดังนั้นแม้การเจรจาการค้าอาจยังไม่ได้ข้อสรุป แต่เชื่อว่า downside ของตลาดจะจำกัด
แนะนำหุ้นที่ได้ประโยชน์จากทิศทางดอกเบี้ยต่ำเช่น โรงไฟฟ้า, REITs, Infra fund, และ Non-bank
กลยุทธ์การลงทุน เน้นลงทุนในกลุ่มที่มีปัจจัยหนุน และกำไร 2H19 มีแนวโน้มดี
1) กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF STEC
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JAS SAWAD OSP TKN MEGA TU GFPT BDMS
ประเด็นเศรษฐกิจสำคัญสัปดาห์นี้ วันพุธ สหรัฐฯจะมีการรายงานสต็อคน้ำมันดิบ และการเปิดเผย FOMC meeting minutes (ก่อนประชุม 29-30 ต.ค.) วันพฤหัสฯ การเจรจาการค้าสหรัฐฯ-จีน รายงานตัวเลขเงินเฟ้อพื้นฐานของสหรัฐฯ (คาด+2.4% YoY) และหอการค้าไทยรายงานดัชนีความเชื่อมั่นผู้บริโภคเดือน ก.ย.
หุ้นแนะนำ STEC JASIF